PATVIRTINTA

Kaišiadorių meno mokyklos

direktoriaus 2020 m. rugsėjo 1 d.

įsakymu Nr. V-95

**KAIŠIADORIŲ MENO MOKYKLA**

 **2020-2022 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Kaišiadorių meno mokyklos (toliau – Mokykla) 2020-2022 metų korupcijos prevencijos programa skirta korupcijos prevencijai ir korupcijos apraiškoms mokykloje mažinti.

2. Programa parengta vadovaujantis Lietuvos Respublikos Korupcijos prevencijos įstatymu, Lietuvos Respublikos Seimo 2015 m. kovo 10 d. nutarimu Nr. XII-1537 priimta „Lietuvos Respublikos nacionalinės kovos su korupcija 2015-2025 metų programa“ (TAR, 2015-03-16, Nr. 3856), Lietuvos Respublikos Vyriausybės 2015 m. birželio 17 d. nutarimu Nr. 648 patvirtintu „Lietuvos Respublikos nacionalinės kovos su korupcija 2015-2025 metų programos įgyvendinimo 2015-2019 metų tarpinstituciniu veiklos planu“ (TAR, 2015-06-30, Nr. 648).

3. Programa siekiama vykdyti kryptingą korupcijos prevencijos politiką ir kontrolę, siekiama užtikrinti skaidrią Mokyklos darbuotojų veiklą.

4. Korupcinė nusikalstama veikla yra, jeigu ji padaryta viešojo administravimo sektoriuje arba teikiant viešąsias paslaugas, siekiant sau ar kitiems asmeninės naudos, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas.

5. Korupcijos prevencijai turi būti skirta ypač daug dėmesio, siekiant užkirsti kelią neteisėtiems veiksmams, neišvengiant atsakomybės, ugdyti Mokyklos bendruomenės nepakantumą korupcijai.

**II SKYRIUS**

**KORUPCIJOS PREVENCIJOS PRINCIPAI**

6. Korupcijos prevencija Mokykloje įgyvendinama laikantis šių principų:

6.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų, užtikrinant asmens teisių ir laisvių apsaugą;

6.2. visuotinio privalomumo – korupcijos prevencijos subjektais gali būti visi Mokyklos darbuotojai.

6.3. sąveikos – prevencijos priemonių veiksmingumas užtikrinamas derinant korupcijos prevencijos subjektų veiksmus, keičiantis subjektams reikalinga informacija;

6.4. pastovumo – prevencijos ir kontrolės priemonių veiksmingumo užtikrinimas, peržiūrint korupcijos priemonių įgyvendinimo rezultatus.

 **III SKYRIUS**

**PROGRAMOS TIKSLAI**

7. Tikslai:

7.1. užkirsti kelią korupcijos atsiradimui Mokykloje, pašalinti veiklos sričių spragas, kurios gali turėti įtakos pasireikšti korupcijai;

7.2. sukurti ir įgyvendinti antikorupcinių priemonių sistemą, kuri įgalintų užkirsti kelią korupcijos apraiškoms Mokykloje;

7.3. plėtoti antikorupcinę kultūrą, siekiant didinti visuomenės pasitikėjimą Mokyklos vykdoma veikla.

8. Programa siekiama:

8.1. užtikrinti korupcijos prevencijos Mokykloje principų laikymosi ir korupcijos prevencijos uždavinių įgyvendinimo.

**IV SKYRIUS**

**PROGRAMOS UŽDAVINIAI**

9. Programos uždaviniai:

9.1. didinti Mokyklos bendruomenės atsakingumą, sąmoningumą ir nepakantumą korupcijai;

9.2. kelti darbuotojų kvalifikaciją korupcijos prevencijos srityje;

9.3. nustatyti sritis, kuriose yra didžiausia galimybė pasireikšti korupcijai;

9.4. sukurti veiksmingą korupcijos prevencijos Mokykloje priemonių įgyvendinimo, priežiūros ir kontrolės mechanizmą;

9.5. skelbti informaciją viešai apie antikorupcinius veiksmus ir jų rezultatus.

**V SKYRIUS**

**PROGRAMOS TIKSLŲ IR UŽDAVINIŲ VERTINIMO KRITERIJAI**

10. Programos tikslų ir uždavinių vertinimo kriterijai nustatomi vadovaujantis kiekybės ir kokybės rodikliais:

10.1. įvykdytų ir neįvykdytų programos priemonių skaičiumi;

10.2. programoje nustatytais terminais;

10.3. korupcijos pasireiškimo tikimybės nustatymu Mokykloje.

11. Programai įgyvendinti sudaromos korupcijos prevencijos programos priemonių planas (1 priedas).

12. Programoje numatytas priemones įgyvendina Mokyklos direktorius ir jo įsakymu paskirti asmenys.

13. Asmuo(ys), įgaliotas(i) vykdyti korupcijos prevenciją, yra atsakingas(i) už korupcijos prevencijos programos įgyvendinimą Mokykloje.

14. Asmuo(ys) įgaliotas(i) vykdyti korupcijos prevencijos programos įgyvendinimo priemones, vieną kartą per metus, ne vėliau kaip iki gruodžio 31 d., pateikia Mokyklos direktoriui ataskaitą apie korupcijos prevencijos programos priemonių plano vykdymą.

**VII SKYRIUS**

**BAIGIAMOSIOS NUOSTATOS**

15. Korupcinė situacija vertinama ir korupcijos programos priemonių planas sudaromas 3 metams.

16. Programa skelbiama Mokyklos interneto tinklapyje.

17. Programos nuostatų ir įgyvendinimo priemonių plano vykdymas privalomas nurodytiems vykdytojams. Už nuostatų ir plano priemonių nevykdymą atsakingiems asmenims gali būti taikoma drausminė atsakomybė.

18. Pasikeitus situacijai, esant būtinybei, programa gali būti koreguojama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020-2022 metų korupcijos prevencijos programos

1 priedas

**KAIŠIADORIŲ MENO MOKYKLA**

**2020-2022 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |
| --- | --- | --- | --- |
| **Eil.****Nr.** | **Įgyvendinimo priemonės** | **Įgyvendinimo laikas** | **Atsakingi asmenys** |
| 1. | 2020-2022 metų Mokyklos korupcijos prevencijos programos ir priemonių plano patvirtinimas. | 2020 m. rugsėjo mėn. | Direktorius |
| 2. | Mokyklos internetinėje svetainėje skelbti 2020-2022 metų korupcijos prevencijos įgyvendinimo priemonių planą  | 2020 m. rugsėjo mėn. | Direktorius |
| 3.  | Antikorupcinės komisijos sudarymas, atsakingų asmenų paskyrimas. | 2020 m. rugsėjo mėn. | Direktorius |
| 4.  | Supažindinti darbuotojus su 2020-2022 metų korupcijos prevencijos programos įgyvendinimo priemonių planu  | 2020 m. spalio mėn. | Antikorupcinė komisija |
| 5. | Privačių interesų deklaracijų teikimas | 1 kartą per metus | Direktorius,pavaduotojas ugdymui, pavaduotojas ūkio ir bendriesiems reikalams |
| 6.  | Viešai skelbti Mokyklos internetinėje svetainėje apie laisvas darbo vietas | Nuolat | Direktorius |
| 7.  | Didinti viešųjų pirkimų apimtis per CPO |  | Direktorius,pavaduotojas ūkio ir bendriesiems reikalams |
| 8. | Kontroliuoti Mokyklos biudžeto lėšų įstaigos uždirbamų pajamų panaudojimą | Nuolat | Antikorupcinė komisija |
| 9.  | Skaidriai vykdyti darbuotojų priėmimą ir atleidimą iš darbo | Nuolat | Direktorius |
| 10. | Pažymėti Tarptautinę Antikorupcijos dieną | Gruodžio mėn. | Antikorupcinė komisija |
| 11.  | Teikti Mokyklos strateginio plano įgyvendinimo ataskaitą Mokyklos tarybai, Mokytojų tarybai | Sausio mėn. | Direktorius |
| 12. | Organizuoti seminarus, mokymus Mokyklos darbuotojams korupcijos prevencijos temomis | Nuolat | Antikorupcinė komisija |
| 13. | Antikorupcinio švietimo temas integruoti į muzikos istorijos, solfedžio pamokas, meno kolektyvų veiklą. | Nuolat | Antikorupcinė komisija |
| 14. | Užtikrinti tinkamą ir skaidrų mokinių priėmimą į Mokyklą | Birželio, rugsėjo mėn. | Antikorupcinė komisija |
| 15. | Užtikrinti tinkamą ir skaidrų pg. u. 4 kl. mokinių baigiamųjų egzaminų organizavimo tvarką. | Nuolat | Direktorius,pavaduotojas ugdymui |